**ხარაგაულის მუნიციპალიტეტის საკრებულოს ბიუროს 2016 წლის 17 ოქტეობრის სხდომის**

**ო ქ მ ი № 20**

**დ. ხარაგაული 2016 წლის 17 ოქტომბერი**

**სხდომას თავმჯდომარეობდა -** საკრებულოს თავმჯდომარე - **ინგა მაღრაძე.**

**სხდომას ესწრებოდნენ ბიუროს წევრები:**

**მანანა ბარბაქაძე -** საკრებულოს თავმჯდომარის მოადგილე,

**ვარლამ ჭიპაშვილი -** საფინანსო - საბიუჯეტო კომისიის თავმჯდომარე,

**შალვა ლურსმანაშვილი -** ეკონომიკის, ქონების მართვისა და ინფრასტრუქტურის კომისიის თავმჯდომარე,

**გივი თხელიძე -** ჯანდაცვისა და სოციალურ საკითხთა კომისიის თავმჯდომარე,

**მარინე ვეფხვაძე-** განათლების, კულტურის და ახალგაზრდულ საქმეთა კომისიის თავმჯდომარე

**იური ლურსმანაშვილი -** ფრაქცია „ქართული ოცნება - რესპუბლიკელების“ თავმჯდომარე,

**ვარლამ თავზარაშვილი -** ფრაქცია „ქართული ოცნება - დემოკრატიული საქართველოს“ თავმჯდომარე,

**თორნიკე ავალიშვილი -** ფრაქცია „ ნაციონალური მოძრაობის“ თავმჯდომარე,

**საკრებულოს წევრები:** ქეთევან ზუმბაძე,

**სხდომას ასევე ესწრებოდნენ:**

**ლ.კალანდაძე -** საკრებულოს აპარატის უფროსი.

**საინფორმაციო საშუალებათა წარმომადგენლები:**

**ნ. კაპანაძე -** გაზეთ „ჩემი ხარაგაულის“ ჟურნალისტი,

**ე. შავიძე** - ა(ა)იპ „მოქალაქეთა ჩართულობისა და ინფორმირების ცენტრის“ დირექტორი

**მ. ბურჯალიანი -** ა(ა)იპ „მოქალაქეთა ჩართულობისა და ინფორმირების ცენტრის“ სპეციალისტი,

**მ. ფანქველაშვილი -** მუნიციპალიტეტის გამგეობის ადმინისტრაციული სამსახურის თანამშრომელი.

**მოისმინეს:** ხარაგაულის მუნიციპალიტეტის საკრებულოს თავმჯდომარის ი. მაღრაძის ინფორმაცია, რომელმაც ბიუროს წევრებს გააცნო ბიუროს სხდომის დღის წესრიგი და ბიუროს სხდომაზე განსახილველ საკითხთა შემდეგი ნუსხა

**დღის წესრიგი**

1. **ხარაგაულის მუნიციპალიტეტის საკრებულოს 2016 წლის 07 ნოემბრის სხდომის დღის წესრიგის დამტკიცების შესახებ**

 **მომხს: ინგა მაღრაძე**

1. **ხარაგაულის მუნიციპალიტეტის საკრებულოს 2016 წლის 18 ოქტომბრის რიგგარესე სხდომის დღის წესრიგის დამტკიცების შესახებ**

 **მომხს: ინგა მაღრაძე**

 **საკითხთა ნუსხა**

**1. ხარაგაულის მუნიციპალიტეტის გამგეობის ინფრასტრუქტურისა და კეთილმოწყობის სამსახურის ანგარიში გაწეული მუშაობის შესახებ**

 **მომხს: მალხაზ ფხალაძე**

 2. **ხარაგაულის მუნიციპალიტეტის საკრებულოს იურიდიულ, სამანდატო, საპროცედურო საკითხთა და ეთიკის კომისიის მიერ ხარაგაულის მუნიციპალიტეტის საკრებულოს ფრაქცია ,,თავისუფალი არჩევანის“-ს დაფუძნების თაობაზე უარყოფით დასკვნასთან დაკავშირებით გადაწყვეტილების მიღების შესახებ**

 მომხს : მიხეილ გელაშვილი

3 **ხარაგაულის მუნიციპალიტეტის ადგილობრივი თვითმმართველობის ორგანოების საჯარო მოსამსახურეთა საკონკურსო–საატესტაციო კომისიის თავმჯდომარის გათავისუფლების შესახებ**

 მომხს: მიხეილ გელაშვილი

**4.ხარაგაულის მუნიციპალიტეტის საკრებულოს 2015 წლის 18 დეკემბრის #43 დადგენილებაში ,,ხარაგაულის მუნიციპალიტეტის თვითმმართველი ერთეულის 2016 წლის ბიუჯეტის დამტკიცების შესახებ“ ცვლილების შეტანის თაობაზე**

 მომხს: ვლადიმერ გელაშვილი

**5.ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე**

 **მომხს: მალხაზ ფხალაძე**

სხდომის თავმჯდომარემ კენჭისყრაზე დააყენა საკითხი დღის წესრიგისა და განსახილველ საკითხთა ნუსხის დამტკიცების თაობაზე.

 **კენჭისყრაში მონაწილეობას იღებდა ბიუროს 9 წევრი:**

**მომხრე - 9**

**წინააღმდეგი - 0.**

**მოისმინეს:** მუნიციპალიტეტის გამგეობის საფინანსო - საბიუჯეტო სამსახურის უფროსის ვ. გელაშვილის ინფორმაცია საკითხზე - ხარაგაულის მუნიციპალიტეტის საკრებულოს 2015 წლის 18 დეკემბრის #43 დადგენილებაში ,,ხარაგაულის მუნიციპალიტეტის თვითმმართველი ერთეულის 2016 წლის ბიუჯეტის დამტკიცების შესახებ“ ცვლილების შეტანის თაობაზე, მან აღნიშნა, რომ საბიუჯეტო ცვლილება გამოწვეულია ა.ა.ი.პ -ის „ხარაგაულ დასუფთავება“ -ს დირექტორის მოთხოვნის საფუძველზე, რომელიც ითხოვს სახელფასო ფონდისა და სხვა გადაუდებელი ხარჯებისათვის სუბსიდიას რისთვისაც ვამცირებთ გზის ხარჯებს 50 000 ლარს .

 **აზრი გამოთქვეს:**

**ი. მაღრაძემ -** მომხსენებლის მიმართ დასვა შეკითხვა ეს არის ოქტომბრის ხელფასი რა იქნება ნოემბერ დეკემბერში? საიდან მოიტანთ ამ თანხას?

ვ. გელაშვილმა უპასუხა რომ ამაზე ზუსტ პასუხს ვერ გაგცემთ, ალბათ ჯარიმების შემოსავლებიდან.

**თ. ავალიშვილმა** აღნიშნა, რომ ბიუჯეტის დამტკიცების დროს ა.აი.პ-ის ხელმძღვანელებმა აღნიშნეს, რომ ეს თანხა მათ წლის გამნავლობაში ეყოფოდათ.

**ვ. გელაშვილმა** უპასუხა, რომ 50 000 ლარი ხარაგაულის გზებს არც დაავსება და არც გააკეთებს, ამ გზებს ვაკეთებთ სტიქიის თანხით თუ საჭირო გახდება სარეზერვო ფონდიდან შევავსებთ.

**თ. ფურცელაძემ,** ა.ა.ი.პ. „ხარაგაულ დასუფთავების „ დირექტორმა ბიუროს წევრებს მიაწოდა ინფორმაცია დასაფინანსებელ ღონისძიებათა შესახებ.

**ვ. ჭიპაშვილმა** აღნიშნა, რომ საგზაო ინფრასტრუქტურის ხარჯების შემცირება არ არის სასიამოვნო ფაქტი, მაგრამ უნდა გავითვაკისწინოთ დაწესებულების ფინანსური ანგარიშსწორება, უნდა ვიზრუნოთ იქ დასაქმებულ ადამიანებზე.

**შ. ლურსმანაშვილმა** აღნიშნა, რომ ეს არის სპეციფიური სამსახური ძალიან ბევრ საქმეს აკეებენ რაც ზრდის ხარჯებს.

**ი. ლურსმანაშვილმა და ქ. ზუმბაძემ** დააყენეს წინადადება ა.ა.ი.პ -ში რატომ იზრდება შტატები სისტემატიურად შეისწავლოს საკრებულოს საფინანსო - საბიუჯეტო კომისიამ.

მ. ბარბაქაძემ, რომელმაც აღნიშნა, რომ მასაც აინტერესებს აღნიშნული საკითხი შტატებთან დაკავშირებით და ეთანხმება გამოთქმულ წინადადებას.

**ვ. ჭიპაშვილმა** აღნიშნა, რომ საკითხი დასმულია კომისიის წინაშე და განვიხილავთ.

სხდომის თავმჯდომარემ კენჭისყრაზე დააყენა საკითხის საკრებულოს 2016 წლის 18 ოქტომბრის რიგგარესე სხდომის დღის წესრიგში შეტანასთან დაკავშირებით.

 **კენჭისყრაში მონაწილეობას იღებდა ბიუროს 9 წევრი:**

 **მომხრე - 6**

 **წინააღმდეგი - 3**

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2016 წლის 18 ოქტომბრის სხდომის დღის წესრიგში.

 **მოისმინეს:** ხარაგაულის მუნიციპალიტეტის გამგეობის ინფრასტრუქტურისა და

კეთილმოწყობის სამსახურის უფროსის მ. ფხალაძის ანგარიში სამსახურის მიერ გაწეული მუშაობის

 შესახებ.

 **აზრი გამოთქვეს:**

 **ი.. მაღრაძემ-** დასვა შეკითხვა მომხსენებლის მიმართ ხომ არ იქნება შეფერხება ერგფ-ის

პროექტების განხორციელების საქმეში?

 **მ. ფხალაძემ** უპასუხა, რომ რამდენჯერმე ვესაუბრე კომპანიის ხელმძღვანელებს, ორივე ობიექტზე

მიდის მათი დაჯარიმება, გედსამანიაზე სავარაუდოდ შეწყდება ხელშეკრულება, 2 შეუსრულებელ

 პროექტზე გამოვაცხადებთ ტენდერს და განუსაზღვრავთ გონივრულ ვადას.

 **მ. ბარბაქაძემ** აღნიშნა, რომ საქასრიაში გავაკეთეთ ხიდ-ბოგირის პროექტი ჩატარდება ტენდერი?

 **მ. ფხალაძე-** ამ პროექტზე გამოცხადდება განმეორებითი ტენდერი.

 **ვ . ჭიპაშვილმა** დასვა შეკითხვა თუ რა იყო მიზეზი სოფლის პროექტების შესრულების დაბალი

მაჩვენებლებისა.

* ადგილობრივ გაზეთში წავიკითხე, რომ საღანძილისა და მარელისის საბავშვო ბაღების პროექტირებასთან დაკავშირებით თქვენი სამსახურსს არაჯეროვან საქმიანობაში დებენ ბრალს

**მ. ფხალაძემ** უპასუხა, რომ წინა წლებში იყო შესაძლებლობა ჩვენს მიერ საკრებულოს თანხმობით

მოგვეხდინა სამუშაოს შესყიდვა გამარტივებული წესით, მიმდინარე წელს კანონის

 საფუძველზე ეს აიკრძალ და ვაცხადებთ ელექტრონულ ტენდერს, ადგილობრივი მეწარმეებისთვის

 ელექტრონული ტენდერში მონაწილეობა არის უცხო და ხშირ შემთხვევაში ტენდერი ვარდებოდა.

რაც შეეხება მარელისისა და საღანძილის ბაღებს ეს სტსტია მე არ წამიკითხავს, მაგრამ ჩემთვის არის შეურაცხმყოფელი, ჩვენ აღნიშნული ბაღების გაკეთებას ვაპირებთ მუნიციპალური განვითარების ფონდიდან და ამით თავიდან ავიცილეთ სესხის აღება.

**ი.მაღრაძემ** აღნიშნა, რომ დამატებითი ფინანსები მიოძია ნ. ებანოიძემ, ჩვენ ფინანსები ბაღებისათვის გვქონდა.

**თ. ავალიშვილმა,** აღნიშნა, რომ თავისდროზე რომ მომხდარიყო ფარცხნალის, მარიამ წყაროს, ღია ესტრადის მშენებლობები ასეთ დრეში არ ჩავარდებოდით.

**მ. ფხალაძემ** უპასუხა, რომ 2016 წლამდე მე კომისიაში არ ვყოფილვარ, კონტროლი ევალებოდა ზედამხედველობის სამსახურს და კომისიას, მარიამ წყაროს გზაზე ვერ დაგეტანხმებით, წავიდეთ წავიღოთ ხარჯთაღრიცხვა და ადგილზე ვნახოთ შესრულებული სამუშაო.

სხდომის თავმჯდომარემ კენჭისყრაზე დააყენა საკითხის საკრებულოს 2016 წლის 7 ნოემბრის სხდომის დღის წესრიგში შეტანასთან დაკავშირებით.

 **კენჭისყრაში მონაწილეობას იღებდა ბიუროს 9 წევრი:**

 **მომხრე - 8**

 **წინააღმდეგი - 1**

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2016 წლის 7 ნოემბრის სხდომის დღის წესრიგში.

**მოისმინეს**: მუნიციპალიტეტის საკრებულოს იურიდიულ, სამანდატო, საპროცედურო საკითხთა და ეთიკის კომისიის წევრის ვ. ჭიპაშვილის ინფორმაცია საკითხზე - **ხარაგაულის მუნიციპალიტეტის საკრებულოს იურიდიულ, სამანდატო, საპროცედურო საკითხთა და ეთიკის კომისიის მიერ ხარაგაულის მუნიციპალიტეტის საკრებულოს ფრაქცია ,,თავისუფალი არჩევანის“-ს დაფუძნების თაობაზე უარყოფით დასკვნასთან დაკავშირებით გადაწყვეტილების მიღების შესახებ**

**საკითხთან დაკავშირებით აზრი არ გამოთქმულა.**

სხდომის თავმჯდომარემ კენჭისყრაზე დააყენა საკითხის საკრებულოს 2016 წლის 7 ნოემბრის სხდომის დღის წესრიგში შეტანასთან დაკავშირებით.

 კენჭისყრაში მონაწილეობას იღებდა ბიუროს 9 წევრი:

 მომხრე - 8

 წინააღმდეგი - 1

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2016 წლის 7 ნოემბრის სხდომის დღის წესრიგში.

**მოისმინეს:** მუნიციპალიტეტის საკრებულოს თავმჯდომარის ი. მაღრაძის ინფორმაცია საკითხზე-

**ხარაგაულის მუნიციპალიტეტის ადგილობრივი თვითმმართველობის ორგანოების საჯარო მოსამსახურეთა საკონკურსო–საატესტაციო კომისიის თავმჯდომარის გათავისუფლების შესახებ**

**საკითხთან დაკავშირებით აზრი არ გამოთქმულა.**

სხდომის თავმჯდომარემ კენჭისყრაზე დააყენა საკითხის საკრებულოს 2016 წლის 7 ნოემბრის სხდომის დღის წესრიგში შეტანასთან დაკავშირებით.

 კენჭისყრაში მონაწილეობას იღებდა ბიუროს 9 წევრი:

 მომხრე - 9

 წინააღმდეგი - 0

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2016 წლის 7 ნოემბრის სხდომის დღის წესრიგში.

**მოისმინეს:** ხარაგაულის მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსის მ. ფხალაძის ინფორმაცია საკითხზე- **.ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე**

**საკითხთან დაკავშირებით აზრი არ გამოთქმულა.**

სხდომის თავმჯდომარემ კენჭისყრაზე დააყენა საკითხის საკრებულოს 2016 წლის 7 ნოემბრის სხდომის დღის წესრიგში შეტანასთან დაკავშირებით.

 კენჭისყრაში მონაწილეობას იღებდა ბიუროს 9 წევრი:

 მომხრე - 8

 წინააღმდეგი - 0

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2016 წლის 7 ნოემბრის სხდომის დღის წესრიგში.

**ბიურომ მიიღო გადაწყვეტილება:**

**1.** დამტკიცდეს საკრებულოს 2016 წლის 18 ოქტომბრის რიგგარეშე სხდომის დღის წესრიგი (თან ერთვის).

**1.** დამტკიცდეს საკრებულოს 2016 წლის 7 ნოემბრის სხდომის დღის წესრიგი (თან ერთვის).

 ამით ბიუროს განსახილველი საკითხი ამოიწურა და სხდომა დამთავრებულად გამოცხადდა.

**სხდომის თავმჯდომარე ინგა მაღრაძე**